โครงสร้างการจัดการ

บัญชี ธุรการและบริการ ไฟฟ้าและเครื่องกล

คอมพิวเตอร์ จัดซื้อ โยธา

บริการ

พัสดุ

รักษาความปลอดภัย

คณะกรรมการบริษัท

คณะกรรมการบริษัท ไทยชูการ์ เทอร์มิเนิ้ล จำกัด (มหาชน) ตามหนังสือรับรองกระทรวงพาณิชย์
ลงวันที่ 12 ตุลาคม 2544 ประกอบด้วยกรรมการ 10 ท่าน ได้แก่

1. ร้อยเอกสุวิทย์ ทัดพิทักษ์กุล ประธานกรรมการ

2. คุณหญิงณัฐิกา วัธนเวคิน รองประธานกรรมการ

3. นายประภาส ชุติมาวรพันธ์ กรรมการผู้จัดการ

4. นายพงศ์ ชินธรรมมิตร กรรมการรองผู้จัดการ

5. นายจำรูญ ชินธรรมมิตร์ กรรมการ

6. นายฝา เจนลภาวัฒนกุล กรรมการ

7. นายชัยรัตน์ ชินธรรมมิตร กรรมการ

8. นายสรวง เรืองศุข กรรมการ

9. นางอารยา อรุณานนท์ชัย กรรมการ

10. นายชนะชัย ชุติมาวรพันธ์ กรรมการ

กรรมการผู้มีอำนาจลงนามแทนบริษัทฯ คือ
กรรมการสองคนลงลายมือชื่อร่วมกันและประทับตราสำคัญของบริษัท

อำนาจของคณะกรรมการบริษัท

1.  คณะกรรมการบริษัทมีอำนาจดูแลและจัดการบริษัทให้เป็นไปตามกฎหมาย วัตถุประสงค์
    และข้อบังคับของบริษัทรวมทั้งมติของที่ประชุมผู้ถือหุ้น

2.  คณะกรรมการบริษัทมีอำนาจแต่งตั้งคณะกรรมการคนหนึ่งเป็น ประธานกรรมการ และจะแต่งตั้ง
    รองประธานกรรมการก็ได้ ตามที่คณะกรรมการเห็นสมควร

3.  คณะกรรมการบริษัทมีอำนาจแต่งตั้งกรรมการผู้จัดการ และ กรรมการรองผู้จัดการก็ได้
    ตามที่คณะกรรมการเห็นสมควร

4.  คณะกรรมการบริษัทมีอำนาจแต่งตั้งคณะกรรมการบริหาร ประกอบด้วย กรรมการบริษัท
    กรรมการผู้จัดการ ผู้จัดการทั่วไป และพนักงานบริษัทจำนวนหนึ่ง
    มีอำนาจหน้าที่จัดการงานและดำเนินกิจการของบริษัท ตามที่คณะกรรมการบริษัทกำหนด
    โดยให้กรรมการผู้จัดการเป็นประธานคณะจัดการโดยตำแหน่ง

หน้าที่ของคณะกรรมการบริษัท

หน้าที่ของคณะกรรมการบริษัทตามหนังสือข้อบังคับ สรุปได้ดังนี้

1.  ดูแลและจัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
    รวมทั้งมติที่ประชุมผู้ถือหุ้น

2.  ในกรณีที่ตำแหน่งกรรมการว่างลง
    นอกจากถึงคราวออกตามวาระให้คณะกรรมการเลือกบุคคลซึ่งมีคุณสมบัติตามที่กำหนดเข้าเป็นกรรมการแทน
    ในการประชุมคณะกรรมการคราวถัดไป เว้นแต่วาระของกรรมการจะเหลือน้อยกว่าสองเดือน
    โดยมติของคณะกรรมการดังกล่าวต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
    และบุคคลซึ่งเข้าเป็นกรรมการแทนนี้ให้อยู่ในตำแหน่งเท่าวาระที่ยังเหลืออยู่ของกรรมการซึ่งแทนตน

3.  คณะกรรมการบริษัทต้องจัดให้มีการประชุมผู้ถือหุ้นเป็นการประชุมใหญ่สามัญประจำปี
    ภายในไม่เกินสี่เดือนนับแต่วันปิดบัญชีทำงบดุลงวดสิ้นปีของบริษัท การประชุมคราวอื่นๆ
    ให้เรียกว่า การประชุมวิสามัญ
    คณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็นสมควร

4.  คณะกรรมการบริษัทต้องจัดให้มีการประชุมคณะกรรมการ อย่างน้อยสามเดือนต่อหนึ่งครั้ง
    และในการประชุมต้องมีกรรมการไม่น้อยกว่ากึ่งหนึ่งของจำนวนทั้งหมด
    การวินิจฉัยชี้ขาดของที่ประชุมให้ถือเอาเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมมีคะแนนเสียงอีกเสียงชี้ขาด

5.  คณะกรรมการบริษัท ต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีของบริษัท เสนอต่อที่ประชุมผู้ถือหุ้นในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุนนี้
    และคณะกรรมการบริษัทต้องจัดให้ผู้สอบบัญชีตรวจสอบให้เสร็จสิ้นก่อนการนำเสนอต่อที่ประชุม
    ผู้ถือหุ้น

การแต่งตั้งและถอดถอนกรรมการ

การแต่งตั้งและถอดถอนกรรมการตามหนังสือข้อบังคับของบริษัท สรุปได้ดังนี้

1.  กรรมการของบริษัทให้ที่ประชุมผู้ถือหุ้นเป็นผู้เลือก
    ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรและจะเป็นผู้ถือหุ้นของบริษัทหรือไม่ก็ได้ในการลงคะแนนเสียงเลือกตั้งกรรมการ
    ให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคลหรือเลือกเป็นชุดก็ได้

(2) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ โดยถือว่าหุ้นหนึ่งมีหนึ่งเสียง

(3) ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากันสำหรับลำดับสุดท้ายให้ประธานของที่ประชุมลงคะแนนเสียงชี้ขาด

2.  ให้คณะกรรมการแต่งตั้งกรรมการคนหนึ่ง เป็น ประธานกรรมการ และจะแต่งตั้ง
    รองประธานกรรมการ ขึ้นด้วยก็ได้

3.  ในการประชุมสามัญประจำปีของบริษัททุกๆ
    คราวให้กรรมการลาออกจากตำแหน่งจำนวนหนึ่งในสามของจำนวนกรรมการถ้าจำนวนกรรมการที่จะออกแบ่งเป็นสามส่วนไม่ได้
    ให้ออกโดยจำนวนใกล้เคียงที่สุดกับส่วนหนึ่งในสาม

4.  หากตำแหน่งกรรมการว่างลง เพราะเหตุอื่นนอกจากถึงคราวออกตามวาระ
    ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้เข้าเป็นกรรมการแทนในการประชุมคราวถัดไป
    เว้นแต่วาระของกรรมการจะเหลือน้อยกว่าสองเดือน
    ด้วยคะแนนเสียงไม่น้อยกว่าสามในสี่ของจำนวนคณะกรรมการที่เหลืออยู่
    และบุคคลซึ่งเข้าเป็นกรรมการแทนนี้จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งดำรงตำแหน่งแทน

การสรรหากรรมการ

คณะกรรมการบริษัทเป็นผู้พิจารณาคัดเลือกและกลั่นกรองบุคคลที่มีคุณสมบัติเหมาะสมและนำชื่อเสนอต่อที่ประชุมสามัญผู้ถือหุ้น
เลือกตั้งให้ดำรงตำแหน่งกรรมการบริษัท โดยในการแต่งตั้งกรรมการแต่ละรายนั้น
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้น
ซึ่งมาประชุมและออกเสียง

สัญญาการจัดการ

- ไม่มี -

เจ้าหน้าที่บริหาร

ชื่อ อายุ ตำแหน่ง วุฒิการศึกษา เริ่มตำแหน่ง เริ่มทำงาน ประสบการณ์ (5 ปี)

นายประภาส ชุติมาวรพันธ์ 63 กรรมการผู้จัดการ มัธยมปีที่ 6 2543 2519
รองประธานกรรมการบริษัท

และบริษัทย่อย

นายพงศ์ ชินธรรมมิตร 45 กรรมการรองผู้จัดการ ปริญญาตรีสาขา 2543 2539
กรรมการบริษัทและบริษัทย่อย

วิทยาศาสตร์

เทคโนโลยี

นายนิสากร พากเพียร 53 ผู้จัดการทั่วไป ปริญญาตรี 2520 2519
ผู้จัดการทั่วไปบริษัทและบริษัทย่อย

บัญชี

นางอรุณี ตรีเทพประติมา 46 หัวหน้าฝ่ายเลขานุการ ปริญญาตรีสาขา 2521 2521
เลขานุการคณะกรรมการ

นิเทศศาสตร์

นายอนันต์ ศรีธัญรัตน์ 59 หัวหน้าฝ่ายบัญชี ปริญญาตรี 2523 2523 หัวหน้าฝ่ายบัญชี

พาณิชยศาสตร์

นางวรรณา สุรัตนสุรางค์ 48 หัวหน้าฝ่ายการเงิน ปริญญาตรี 2544 2520 หัวหน้าฝ่ายการเงิน

บริหารธุรกิจ

นายกิตติ อัศวรังสี 49 หัวหน้าฝ่ายคลังสินค้า ปวช.บัญชี 2541 2520 หัวหน้าฝ่ายคลังสินค้า

นายจรูญ ศรีเหลือง 45 หัวหน้าฝ่ายช่าง ปวส.ไฟฟ้า 2541 2520 หัวหน้าฝ่ายช่าง

และซ่อมบำรุง

นายสุโรจน์ ตรีเทพประติมา 45 หัวหน้าฝ่าย ปริญญาตรี 2544 2540 หัวหน้าฝ่ายธุรการและบริการ

ธุรการและบริการ เศรษฐศาสตร์

ค่าตอบแทนผู้บริหาร

ค่าตอบแทนรวมของกรรมการทั้ง 10 ท่าน เป็นเงิน 3,825,000 บาท

ค่าตอบแทนรวมของผู้บริหาร 4 รายแรกนับจากกรรมการผู้จัดการลงมา เป็นเงิน 2,668,760 บาท

ค่าตอบแทนผู้บริหารที่ได้รับค่าตอบแทนสูงสุด 15 รายแรก เป็นเงิน 8,038,613 บาท

 

 บุคลากร

บริษัทมีการจัดโครงสร้างองค์กรไว้อย่างเพียงพอ ทั้งในส่วนของฝ่ายบริหารงาน
ฝ่ายจัดการและฝ่ายปฏิบัติการ โดยมีขั้นตอนต่างๆ ในการทำงานเป็นไปอย่างมีระเบียบ

จำนวนพนักงานทั้งหมดมี 63 คน

ผลตอบแทนรวมของพนักงานเป็นดังนี้

  --------- -------------- ------------ ---------- ------------ ------------
  ปี         จำนวนพนักงาน    ผลตอบแทน                             

  2544      63             เงินเดือน      ค่าครองชีพ   โบนัส         รวม

                           8,429,270    750,900    2,601,480    11,781,650
  --------- -------------- ------------ ---------- ------------ ------------

นโยบายในการพัฒนาพนักงาน

บริษัทมีการสื่อสารข้อมูลจากผู้บริหารสู่พนักงาน ทั้งนี้เพื่อให้พนักงานทุกระดับมีความเข้าใจใน
เป้าหมายและนโยบายของบริษัทด้วยวิธีการต่างๆ เช่น การประชาสัมพันธ์ ปิดประกาศ จัดประชุม
นอกจากนี้ยังมีการฝึกอบรมพนักงานอย่างต่อเนื่อง เพื่อให้เข้าใจในหน้าที่
ทบทวนความรู้เดิมและเสริมความรู้ใหม่
มีการประเมินผลจากการปฏิบัติหลังจากได้รับการฝึกอบรมไปแล้ว
จัดส่งพนักงานเข้าร่วมการอบรมสัมมนาต่างๆ เช่น อบรมเพื่อให้เข้าใจมาตรฐานการบัญชี
อบรมเกี่ยวกับการใช้และบำรุงรักษาเครื่องมือจักรกล อบรมระบบรักษาความปลอดภัย
อบรมด้านขนถ่ายสินค้าและพาณิชยนาวี อบรมหลักสูตรคอมพิวเตอร์ และอื่นๆ
ที่มีความเกี่ยวข้องกับการประกอบธุรกิจของบริษัท

รายงานคณะกรรมการตรวจสอบ

คณะกรรมการบริษัท ไทยชูการ์ เทอร์มิเนิ้ล จำกัด (มหาชน) แต่งตั้งคณะกรรมการตรวจสอบ
ซึ่งประกอบด้วยกรรมการจำนวน 3 ท่าน โดยมี ร้อยเอกสุวิทย์ ทัดพิทักษ์กุล
เป็นประธานกรรมการตรวจสอบ นายสรวง เรืองศุข และนางอารยา อรุณานนท์ชัย
เป็นกรรมการตรวจสอบ และคณะกรรมการบริษัทได้มีมติเมื่อวันที่ 27 ธันวาคม 2544
แต่งตั้งกรรมการตรวจสอบชุดเดิมกลับเข้ามาเป็นกรรมการตรวจสอบต่อไปอีกวาระหนึ่งเป็นระยะเวลา
2 ปี คือตั้งแต่วันที่ 1 มกราคม 2545 ถึงวันที่ 31 ธันวาคม 2546 ทั้งนี้กรรมการ
ตรวจสอบแต่ละท่านไม่ได้เป็นเจ้าหน้าที่บริหารหรือพนักงานของบริษัท
โดยคณะกรรมการตรวจสอบมีขอบเขตการปฏิบัติงานหน้าที่และความรับผิดชอบตามข้อบังคับว่าด้วยคณะกรรมการตรวจสอบซึ่งเป็นไปตามข้อกำหนดของตลาดหลักทรัพย์แห่งประเทศไทยและรายงานต่อคณะกรรมการบริษัท

ในปี 2544 คณะกรรมการตรวจสอบได้มีการประชุม 4 ครั้ง
เพื่อดูแลกิจการในนามคณะกรรมการบริษัทตามขอบเขตความรับผิดชอบที่ได้รับมอบหมายซึ่งรวมถึงการสอบทานรายงานทางการเงิน
ระบบการควบคุมภายใน การปฏิบัติตามกฎหมายที่เกี่ยวข้อง
และหน้าที่อื่นในข้อบังคับว่าด้วยคณะกรรมการตรวจสอบ

ในการปฏิบัติงานตามหน้าที่คณะกรรมการตรวจสอบได้ให้ข้อเสนอแนะ ชื่อผู้สอบบัญชีประจำปี 2545
ต่อคณะกรรมการบริษัทเพื่อการเสนอชื่อผู้สอบบัญชีของบริษัทต่อผู้ถือหุ้นเพื่อการลงมติแต่งตั้งและคณะกรรมการตรวจสอบได้มีการร่วมประชุมกับผู้สอบบัญชีและผู้ตรวจสอบภายในเพื่อหารือแลกเปลี่ยนข้อคิดเห็นเกี่ยวกับการตรวจสอบ
ระบบควบคุมภายใน ขอบเขตความรับผิดชอบ แผนงานการตรวจสอบประจำปี
การประเมินผลการตรวจสอบ รวมถึงการสอบทานงบการเงิน และรายงานทางการเงิน
ประสิทธิผลและความ เพียงพอของระบบการควบคุมภายใน
การสอบทานการปฏิบัติตามข้อกำหนดและกฎหมายที่เกี่ยวข้องและได้รายงานผลการประชุมต่อคณะกรรมการบริษัทแล้ว

คณะกรรมการตรวจสอบ ประกอบด้วย

1. ร้อยเอกสุวิทย์ ทัดพิทักษ์กุล ประธานคณะกรรมการตรวจสอบ

2. นายสรวง เรืองศุข กรรมการตรวจสอบ

3. นางอารยา อรุณานนท์ชัย กรรมการตรวจสอบ

4. นางอรุณี ตรีเทพประติมา เลขานุการคณะกรรมการตรวจสอบ